આવતી કાલે ‘પપ્પા આવા જ હોય છે’, ‘માસ્ટર બિલ્ડર’, ‘મારી તો અરજી બાકી તમારી મરજી’ અને ‘આજ જાને કી ઝીદ ના કરો’ એમ કુલ ચાર નાટકોનો શુભારંભ થશે; પણ વાત આટલેથી નથી અટકતી. ગુજરાતી રંગભૂમિમાં આવેલી તેજીની ચરમસીમા તો ત્યાં છે કે નવેમ્બર અને ડિસેમ્બર એમ બે મહિનામાં કુલ બાર નાટકો ઓપન થવાનાં છે. ગુજરાતી રંગભૂમિના જાણીતા ઍક્ટર-ડિરેક્ટર અને પ્રોડ્યુસર સિદ્ધાર્થ રાંદેરિયા કહે છે, ‘ત્રણ મહિનાનું એક ક્વૉર્ટર કહેવાય. વર્ષના લાસ્ટ ક્વૉર્ટરમાં સામાન્ય રીતે છથી સાત નાટક ઓપન થતાં હોય, પણ આ વખતે તો હદ થાય છે. બે મહિનામાં બાર નાટકો થઈ રહ્યાં છે, પણ મહkવનું એ છે કે જે સારાં હશે એ જ નાટકો ટકવાનાં છે.’